**О Б Я В А**

за прием на проектни предложения по мярка 3- 6.4.1, „Инвестиции в подкрепа на неземеделски дейности“ от Стратегията за ВОМР на СНЦ “МИГ - ЛОМ“ финансирана по Програмата за развитие на селските райони 2014-2020 чрез финансовата подкрепа на Европейския земеделски фонд за развитие на селските райони

Сдружение „МИГ ЛОМ“ обявява процедура за прием на проектни предложения с код в ИСУН2020 BG06RDNP001-19.538 – втори краен срок от 31.01.2025 – до 10.03.2025г, 16.00 часа

**Основна цел на процедурата:** Чрез мярката се цели да се развият неземеделски дейности с потенциал за устойчиво развитие, което е свързано със създаване на заетост извън сектор „Земеделие“, заетост за която е характерна липсата на сезонност, присъща на земеделските сектори. В тази връзка, основната цел на мярката е: „Насърчаване на инвестиционните дейности, създаване на заетост и ускоряване диверсификацията на неземеделските дейности.“

**Обхват на инвестициите** - мярката предоставя безвъзмездна помощ за материални и нематериални инвестиции на земеделски стопани или микропредприятия за създаване или развитие на неземеделски дейности по мярка 6 “Развитие на стопанства и предприятия“ от ПРСР 2014-2020

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

**Мярка 3-6.4.1 „Инвестиции в подкрепа на неземеделски дейности“ на МИГ ЛОМ**

**2. ДОПУСТИМИ КАНДИДАТИ**

1. **Земеделски стопани**, които имат минимален стандартен производствен обем на земеделското стопанство не по-малко от левовата равностойност на **2 000 евро;**

2. **Микропредприятия**, регистрирани като еднолични търговци или юридически лица по Търговския закон, Закона за кооперациите или Закона за вероизповеданията (при определянето на едно предприятие за микропредприятие се следва дефиницията на Препоръка 2003/361/ЕО на Комисията).

3. **Физически лица, регистрирани по Закона за занаятите**.

***Допустими са само кандидати със седалище за ЮЛ и постоянен адрес за физическите лица на територията на МИГ ЛОМ.***

**3. ДОПУСТИМИ ДЕЙНОСТИ**

***По мярката се подпомагат инвестиции в неземеделски дейности, които се изпълняват САМО на територията на община ЛОМ, и които са насочени към:***

1. **Развитие на туризъм** (изграждане и обновяване на туристически обекти с до 20 помещения за настаняване и развитие на туристически услуги); Интензитетът за подпомагане на проект за развитие на туризма не може да надхвърля 5 %.
2. **Производство или продажба на продукти**, които не са включени в Приложение 1 от Договора за функциониране на Европейския съюз (независимо от вложените продукти и материали);
3. **Развитие на услуги във всички сектори** (например: туризъм, грижи за деца, възрастни хора, хора с увреждания, здравни услуги, счетоводство и одиторски услуги, ветеринарни дейности и услуги, базирани на ИТ и др.);
4. **Производство на енергия от възобновяеми енергийни източници** за собствено потребление; проекти, с включени инвестиции за производство енергия от ВЕИ се подпомагат, ако не надхвърлят необходимото количество енергия за покриване на потребностите на предприятието;
5. **Развитие на занаяти** (включително предоставяне на услуги, свързани с участието на посетители в занаятчийски дейности) и други неземеделски дейности.

**4. ДОПУСТИМИ РАЗХОДИ**

**По мярката се финансират материални и нематериални инвестиции за създаване и развитие на неземеделски дейности в селските райони, включващи:**

1. Изграждане, придобиване или подобрения на недвижимо имущество; СМР /Строително-монтажни работи/
2. Закупуване, включително чрез лизинг на нови машини и оборудване до пазарната стойност на активите;
3. Общи разходи, свързани с разходите за точка 1,2 и 4, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;

 */ разходите за консултанти са до 5%./*

1. Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки. */ максимум 12 % от допустимите разходи./*

***Условията за допустимост и условията за недопустимост на дейностите и разходите са подробно описани в Условията за кандидатстване***

**5. ПЕРИОД НА ПРИЕМИТЕ ЗА ПОДАВАНЕ НА ПРОЕКТНИ ПРЕДЛОЖЕНИЯ:**

**Първи прием:**

**ПРИКЛЮЧИЛ**

**Втори прием**

От 31.01.2025 – до 10.03.2025г, 16.00 часа

**Трети прием**

От 14.05.2025- до 18.06.2025г, 16.00 часа

*Трети краен срок ще бъде обявен при наличие на остатъчен ресурс след приема по втори срок.*

**6. БЮДЖЕТ НА ПРИЕМА**

**84 065,39 лева**

**7. МИНИМАЛЕН И МАКСИМАЛЕН РАЗМЕР НА ДОПУСТИМИТЕ РАЗХОДИ ЗА ПРОЕКТ**

Минималният и максималният размер за конкретен проект по процедурата за подбор на проекти по мярка 3 - 6.4.1. „Инвестиции в подкрепа на неземеделски дейности“ се базира на размера на минималните и максималните допустими разходи съгласно Стратегията за ВОМР на МИГ ЛОМ както следва:

**Минимален размер на общо допустимите разходи**: 5 000 лева.

**Максимален размер на общо допустимите разходи**: 390 000 лева.

*Общите допустими разходи включват всички разходи, за които се кандидатства, заедно с тези, за които не се кандидатства, но са част от цялостния обект на инвестицията и без него той не може да бъде завършен и/или да функционира самостоятелно.*

***Допустимите за подпомагане разходи*** *включват безвъзмездната финансова помощ и съфинансирането от страна на кандидата.*

Минимален размер на безвъзмездната финансова помощ за проект **- 3 500 лева**

Максимален размер на безвъзмездната финансова помощ за един проект по тази процедура е **84 065,39 лв. равняващи се на остатъчния ресурс по мярката след проведен първи прием. Интензитет на финансовата помощ**

* **За кандидати** с проектни дейности, насочени към ***туризъм*** безвъзмездната финансова помощ е до 5% от общо допустимите разходи.
* **За кандидати** ***микропредприятия*,** ***физически лица или земеделски стопани***, които имат икономически размер, измерен в стандартен производствен обем (СПО) над 8 000 евро финансовата помощ **не може да надвишава 75% от общите допустими разходи**
* **За кандидати** ***земеделски стопани (малки стопанства*),** които имат икономически размер, измерен в стандартен производствен обем (СПО) **от 2 000 до 7 999 евро** финансовата помощ **не може да надвишава 85% от общо допустимите разходи.**

**8. КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ**

|  | **КРИТЕРИИ ЗА ИЗБОР**  | **Максимален брой точки** |
| --- | --- | --- |
| 1 | Инвестицията е изцяло за производствени дейности. | 20 |
| 2 | Проекти в сферата на битовите и/или техническите услуги и/или социалните услуги  | 15 |
| 3 | Проектът създава нови работни места:От 1 до 2 работни места, вкл. – 5 т.От 3 до 4 работни места, вкл. – 10 т.Над 5 работни места – 15 т. | 15 |
| 4 | Проекти, подадени от кандидати, притежаващи опит или образование в сектора, за който кандидатстват | 5 |
| 5 | Собственикът и представляващия кандидата не са получавали подкрепа от ПРСР 2007 – 2013 и/или 2014 – 2020 г., независимо дали чрез кандидата или чрез друго юридическо лице в което участват. | 5 |
| 6 | Проектът включва инвестиции за развитие на „зелена икономика“, в т. ч. и за технологии водещи до намаляване на емисиите | 5 |
| 7 | Проекти на кандидати до 40 г. години | 5 |
| 8 | Проекти на земеделски стопани жени или юридически лица, собственост на жени | 5 |
| 9 | Проектът предлага уникални производства или услуги, които са знакови за идентичността на територията. | 5 |
|  |  |  |
|  | **ОБЩО** | **80** |

|  |
| --- |
| ***\*Максимален брой точки, които може да събере проект по тази мярка е 80.****Подпомагат се проекти, които са получили минимален брой от 10 точки по критериите за подбор. Ще бъдат финансирани проектите в рамките на бюджета по приема, а проектите, за които не достигат средства, ще бъдат в списъка с резерви.*  |

**9. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ:**

Лице за контакт:
Аделина Ангелова – експерт СВОМР, тел.0875 316 858; е-mail: office@miglom.org
адрес: гр. Лом, ул.”Г.Манафски” №19, ет. ІІ

Пълният пакет документи за кандидатстване са публикувани на следните интернет адреси:

* на сайта на Сдружение „МИГ ЛОМ” – www.http://miglom.org;

- на сайта на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: <http://eumis2020.government.bg/>

Кандидат в процедура може да иска разяснения относно документите за кандидатстване *в срок до 3 /три/ седмици преди изтичане на срока за кандидатстване* само по електронен път на адрес office@miglom.org в срок до 3 /три/ седмици преди изтичането на срока за кандидатстване и на https://eumis2020.government.bg (секция Разяснения по процедурата). Разясненията се публикуват на електронната страница на МИГ и в ИСУН, в срок от 10 дни от получаването на искането за разяснение, но не по-късно от две седмици преди изтичането на срока за кандидатстване.

**10. НАЧИН ЗА ПОДАВАНЕ НА ПРОЕКТНИ ПРЕДЛОЖЕНИЯ:**

Проектните предложения се подават от кандидата, от лице с право да представлява кандидата или от упълномощено от него лице единствено и изцяло по електронен път, чрез попълване на уеб базиран Формуляр за кандидатстване и придружителните документи, чрез **Информационната система за управление и наблюдение на Структурните инструменти на ЕС в България (ИСУН 2020)** единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <http://eumis2020.government.bg/>